AJA วิ่ง 7% ซื้อขายหนาแน่น! ลุ้นยอดขายหน้าร้อนทะลัก
ผู้สื่อข่าวรายงานว่า ราคาหุ้น บริษัท เอเจ แอดวานซ์ เทคโ …
15 มี.ค. 2564

ผู้สื่อข่าวรายงานว่า ราคาหุ้น บริษัท เอเจ แอดวานซ์ เทคโนโลยี จำกัด (มหาชน) หรือ AJA ล่าสุด ณ เวลา 10.09 น. อยู่ที่ระดับ 0.15 บาท ปรับตัวขึ้น 0.01 บาท หรือ 7.14% ด้วยมูลค่าการซื้อขาย 2.48 ล้านบาท

โดยหุ้น AJA เช้าวันนี้มูลค่าการซื้อขายหนาแน่นผิดปกติ จากการซื้อขายเฉลี่ยไม่ถึง 1 ล้านบาทต่อวัน ขณะที่คาดการณ์ว่ายอดขายเครื่องใช้ไฟฟ้าในช่วงฤดูร้อนจะเติบโตขึ้น ช่วยสนับสนุนผลประกอบการตั้งแต่ไตรมาส 1/2564 เป็นต้นไป
ทั้งนี้ บริษัทประกอบธุรกิจนำเข้าและจำหน่ายเครื่องใช้ไฟฟ้าภายใต้เครื่องหมายการค้า “AJ” โดยแบ่งประเภทผลิตภัณฑ์ออกเป็น 2 กลุ่ม คือ เครื่องใช้ไฟฟ้าประเภทภาพและเสียง (Audio and Visual: AV) และเครื่องใช้ไฟฟ้าในครัวเรือน (Home Appliance: AP)